Keskkonnaamet		
info@keskkonnaamet.ee	
Terviseamet 
info@terviseamet.ee 	Meie 25.01.2024 nr 10-11/169 - 1

	
Suur-Sõjamäe tn 4 kinnistu ja lähiala detailplaneeringu keskkonnamõju strateegilise hindamise algatamise vajalikkuse kohta seisukoha küsimine		

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Suur-Sõjamäe tn 4 kinnistu ja lähiala detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.  
Detailplaneeringu koostamise eesmärk on määrata ehitusõigus koostatavas Lennujaama-Ülemiste äripiirkonna struktuurplaanis kavandatud ärihoonete ehitamiseks Tartu maantee äärde. Samuti määrata Suur-Sõjamäe tn 4 krundile Ülemiste keskuse laiendamiseks ning avamiseks perspektiivse Euroopa väljaku poole ehitusõigus kuni 12 maapealse korrusega ja 3 maa-aluse korrusega hooneosa ehitamiseks. Ühtlasi määrata üldised maakasutustingimused, heakorrastuse, haljastuse, parkimise ja tehnovõrkudega varustamise põhimõtteline lahendus.
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavalitsuse korralduse eelnõus (Lisa 1) ja korralduse eelnõu seletuskirjas (Lisa 2) ning detailplaneeringu keskkonnamõju strateegilise hindamise eelhinnangus (Lisa 3). Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP045560.

Lugupidamisega	

	
	
(allkirjastatud digitaalselt)	
Kristiina Kupper	
osakonna juhataja - linna maastikuarhitekt	
	
Lisa:	1. Tallinna Linnavalitsuse korralduse „Suur-Sõjamäe tn 4 kinnistu ja lähiala detailplaneeringu algatamine ning keskkonnamõju strateegilise hindamise algatamata jätmine Lasnamäe linnaosas“ eelnõu.
2. Tallinna Linnavalitsuse korralduse „Suur-Sõjamäe tn 4 kinnistu ja lähiala detailplaneeringu algatamine ning keskkonnamõju strateegilise hindamise algatamata jätmine Lasnamäe linnaosas“ seletuskirja eelnõu. 
3. Suur-Sõjamäe tn 4 kinnistu ja lähiala detailplaneeringu keskkonnamõju strateegilise hindamise eelhinnang.	

		

Kärt Talimaa-Eelmaa
640 4771 kart.talimaa-eelmaa@tallinnlv.ee